cyanic-selkie/wikianc huggingface dataset:
Bill Haley
An den 1960er Joren hat hien och nach deen een oder anere Comeback-Concert mat groussem Succès, an och Rock around the clock koum 1968 nach eng Kéier an d'Top-20 vun der brittescher Hitparad.
Paul May (Foussballspiller)
Vun 1955 bis 1965 war hie Spiller bei der Jeunesse. Tëscht dem 11. November 1958 am 17. Februar 1965 huet hie 24-mol fir déi lëtzebuergesch Foussballnationalekipp gespillt an dobäi 4 Goler geschoss.
Walzwierk
E Walzwierk ass eng industriell Installatioun déi aus Walze besteet, déi an engem bestëmmten Ostand vunenee montéiert sinn, déi duerch eng mechanesch Kraaft an eng entgéigegesat Rotatioun versat ginn, an doduerch e Material dat dertëscht gestach gëtt, tëscht sech erduerch zéien, an em doduerch eng bestëmmt Form, respektiv Déckt ginn, déi dem Ofstand vun de Walzflächen zoueneen, an hirer Form entsprécht.
Fir datt d'Walzen genuch Resistenz hunn, gi se aus gehäertem Stol oder speziellem Goss hiergestallt, oder se gi vu sougenannte Stëtzwalzen, déi driwwer oder drënner ubruecht sinn, renforcéiert.. Si si mat décke staarken Zapen un engem Gestell, dem sougenannte Walzgerëscht festgemaach an dréibar gelagert. Fir datt se sech net kënnen duerchbéien, hunn déi Walzen e groussen Durchmiesser. Fir eng gutt Qualitéit vum Endprodukt ze kréien, mussen d'Walzen zylindresch genee geschafft sinn, a parellel zentréiert Achsen hunn. D'Toleranze leien dobäi scho bei graffe Produkter bei engem Honnerstel. Wann déi Toleranz net méi garantéiert ass, muss d'Walz rectifiéiert ginn. Sou Rectificatiounen kënnen zimmlech dacks gemaach ginn, well bei der Konstruktioun vun der Walz eng Rectifikatiounsdéckt vun e puer Zentimeter virgesinn ass.
Fréier Walzwierker goufen duerch Waasserieder oder Dampmaschinnen ugedriwwen, a goufe mat Hëllef vu massive Schwongrieder an enger reegelméisseger Beweegung gehalen. Dobäi gëtt déi ënnescht Walz direkt ugedriwwen, an déi iewescht iwwer Zännrieder déi vun engem Zännkranz op der ënneschter Walz beweegt ginn. Um Bild hei niewendrun ass e Walzwierk ze gesinn, bei deem eng Boîte tëscht de Walzen an dem Haaptundriff steet, déi déi Zännrieder ersetzt, an an där och d'Inversioun vun der Rotatioun gemaach gëtt.
Wa méi sou Gerëschter hanerenee stinn, schwätzt ee vun enger Walzstrooss oder Train.
Allegorie
Eng Allegorie (vum algr.: ἄλλον / állon, "eppes anescht" an ἀγορεύειν / agoreúein, "ëffentlech schwätzen") ass e Stilmëttel, an der Literatur oder an der Konscht, fir eppes (meeschtens eppes Abstraktes, wéi eng Iddi oder e Konzept) duerch eppes Konkreetes (eng Persoun, en Déier oder Géigestand) duerzestellen.
Bekannt Allegorien sinn z. B. d'Nationalallegorien, wéi d'Marianne fir Frankräich, d'Germania fir Däitschland, de Roude Léiw fir Lëtzebuerg, asw., oder awer déi vu Wäerter oder Konzepter, wéi d'Justitia (fir d'Gerechtegkeet, déi duerch eng Fra mat verbonnenen Aen (Onparteilechkeet), enger Wo (genee Ofstëmmung) an engerm Schwäert (Duerchsetzungskraaft) an der Hand symboliséiert gëtt), d'Fräiheet (dacks eng Fra mat gesprengte Fesselen), der Doud (duerch e Schankemännche mat enger Séissel symboliséiert), asw. Och Flëss oder Stied ginn dacks duerch Allegorië representéiert.
Tessy Weis
D'Tessy Weis, gebuer den 13. Mäerz 1978 an der Stad Lëtzebuerg, ass eng lëtzebuergesch-däitsch Basketballspillerin.
Vun 1996 bis 2002 war d'Tessy Weis am Kader vun der lëtzebuergescher Dammebasketballnationalekipp.
Chaingy
Chaingy ass eng franséisch Gemeng am Loiret an der Regioun Centre.
Madeleine Robinson
D'Madeleine Robinson, gebuer als Madeleine Svoboda de 5. November 1916 zu Paräis a gestuerwen den 1. August 2004 zu Lausanne an der Schwäiz, war eng franséisch Schauspillerin.
D'Madeleine Robinson huet an iwwer 100 Kinos- an TV-Filmer matgespillt.Si ass nieft hire Filmer awer och a villen Theaterstécker opgetrueden.
Tanks vun Embourg
Den Tanks zu Embourg ass e Krichsmonument zu Embourg an der belscher Gemeng Chaudfontaine. Den Tanks steet op der Voie de l'Ardenne (N30) net wäit vun der Entrée vum Fort vun Embourg. Et ass en Tanks vum Typ M41 Walker Bulldog.
Hypokaustum
En Hypokaustum oder Hypokaust (griech. hypokauston = „vun ënnen hëtzen“) ass eng Waarmloftheizung (Hypokaustenheizung), bei där e massive Kierper mat waarmer Loft duerchstréimt gëtt, déi awer am Vergläich zu engem Heizkierper eng méi niddreg Uewerflächentemperatur huet. Als massive Baudeel fir d'Hëtzt ze späichere gi virun allem Foussbiedem oder Wänn agesat, awer och massiv Sëtzbänken oder aner Baudeeler.
Dës Form vun enger Waarmloftheizung staamt aus der réimescher Antiquitéit a gouf fir d'éischt nëmmen an Thermen, spéider da generell a réimeschen Haiser agesat.
Antik Konstruktioun
D'Konstruktioun besteet aus engem Brennuewen (lat. praefurnium), engem Heizraum deen ënner dem Foussbuedem läit (lat. hypocaustum) an Ofzich fir déi waarm Loft an d'Ofgasen. Den Uewe louch meeschtens am Fräien. Den Heizraum huet aus 30 bis 60 cm héije quadrateschen oder ronnen Zillentiermercher am Ofstand vun 30 bis 40 cm bestanen, op deenen als éischt eng Ofdeckplack louch. Op dëser Plack louch déi grouss Plack déi d'Chape gedroen huet. Déi ganz Konstruktioun vum Foussbuedem war zirka 10 bis 12 cm déck an huet mindestens e puer Stonnen, wa net souguer ee bis zwéin Deeg gebraucht, bis e komplett duerchwiermt war. Vum Heizraum ënner deem gehëtzte Raum ass d'Loft dann a Wandkanäl (tubuli) gestréimt an huet op déi Manéier och d'Wänn gehëtzt. Eréischt duerno ass d'Loft no bausse gaangen.
Hypokausten haten en ausgesprachen héijen Energieverbrauch, sou datt d'Archeologen haut dovun ausginn, datt wärend der spéider réimescher Besiidlung am Ëmfeld vu Siidlungen d'Bëscher ofgeholzt goufe well d'Holz gebraucht gouf fir ze hëtzen.
Eng Weiderentwécklung fir Baute mat relativ klengem Besoin un Hëtzt ass déi réimesch Kanalheizung.
Modern Konstruktioun
Hautdesdaags versteet een ënner enger Hypokaustheizung am Prinzip dat selwecht wéi fréier. D'Loft gëtt awer net ëmmer duerch en Uewen erhëtzt, mä och duerch Solarenergie, z. B. Loftkollektoren. Modern Hypokauste gi beispillsweis als Réier a Plaffongen abëtonéiert oder direkt als Kalleksandsteewand gebaut.
Hypokauste ginn als alternativ Heizung gebraucht. Déi hu méi eng grouss Uewerfläch wéi e Stand-Heizkierper an doduerch brauche se fir déi selwecht Raumtemperatur méi eng kleng Uewerflächentemperatur (zirka 30 Grad Celsius), wouduerch et manner Konvektioun gëtt. Dëst "méi roueg" Zëmmerklima gëtt als méi agreabel gespiert an d'Raumloft dréchent manner aus.
Jacques Thilmany
De Jacques Thilmany, gebuer de 4. Januar 1879 an der Stad Lëtzebuerg a gestuerwen de 15. Februar 1967 zu Nidderkolpech, war e lëtzebuergesche Schéiereschläifer a Politiker.
Hie war vun 1925 bis 1934 Deputéierte vun der Aarbechterpartei vum Walbezierk Süden.
De Jacques Thilmany war och Schäffe vun der Gemeng Esch-Uelzecht.
De Jacques Thilmany gëllt nieft dem Dr. Michel Welter als ee vun de Grënner vun der Sozialdemokratescher Partei, déi hie kuerz drop awer nees verlooss huet fir d'Sozialdemokratesch Aarbechterpartei matzegrënnen. Hien ass och ee vun de Matgrënner vun der Zeitung Der arme Teufel.
Route Adélie de Vitré 1997
Déi '''2. Edition vun der Route Adélie de Vitré''' gouf de 4. Abrëll 1997 gefuer a stoung um Kalenner vun der UCI an der Kategorie 1.4.
Et war déi fënneft Kompetitioun vun der Coupe de France 1997.
Alldays
Alldays ass eng kleng Stad an der Gemeng Blouberg an der Provënz Limpopo a Südafrika.
Se huet 2987 Awunner (Stand: 2011) an eng Fläch vun 2 km². Vun der Bevëlkerung si ronn 86 % ethnesch Sepedi.
Rue Charles-Arendt
D'Rue Charles-Arendt ass eng Strooss an der Stad Lëtzebuerg um Belair. Si verbënnt d'Avenue Gaston-Diderich mat der Rue Théodore-Eberhard.
D'Strooss gouf nom lëtzebuergeschen Architekt Charles Arendt (1824-1910) genannt.
Saint-Crépin (Hautes-Alpes)
Saint-Crépin ass eng franséisch Gemeng am Departement Hautes-Alpes an der Regioun Provence-Alpes-Côte d'Azur.
Office national d'études et de recherches aérospatiales
Ënner der Leedung vum Verdeedegungsministère huet dësen ëffentlechen industriellen a kommerziellen Etablissement (EPIC) e Budget vu ronn 230 Milliounen Euro, dovunner Halschent a staatleche Subventiounen, a beschäftegt ronn 2.000 Leit, dorënner eng Majoritéit vu Fuerscher, Ingenieuren an Techniker. ONERA huet bedeitend Test- a Berechnungsressourcen, a besonnesch déi gréisste Flott vu Wandtunnelen an Europa. De President vun ONERA gëtt vum Ministerrot op Virschlag vum Verdeedegungsminister ernannt.
Luna 1
D'Seriebezeechnung Luna entstoung kuerz nom Start vun der Luna 1 awer nëmmen an de westleche Medien. Den ufänglechen Numm Metschta gouf verdrängt. An den offizielle sowjetesche Medie gouf Luna 1 Kosmesch Rakéit genannt.
Opbau
Déi kugelfërmeg Sond hat eng Mass vun 361,3 kg an en Duerchmiesser vun 1,45 m. Den hermetesch zouen Instrumentbehälter bestoung aus enger Aluminium-Magnesiumalliage a war mat Stéckstoff gefëllt. De Gas huet gehollef, déi néideg Betribstemperatur fir déi elektronesch Instrumenter bäizebehalen. Op der baussenzeger Behälterfläch waren d'Sensore fir d'Moossinstrumenter, e Stafausleeër mat engem Magnetometer a véier Stafantennen ubruecht. D'Moossinstrumenter ware virgesinn fir d'Ënnersich vun der Stralung a vu Magnetfelder am Ëmfeld vun Äerd a Mound, souwéi fir d'Bestëmmung vun der Dicht vum interplanetare Gas. Ënner de bannenzegen Instrumenter war och e Geigerzieler an en Szintillatiounszieler. Weider hat Lunik 1 massiv Metallkugele bei sech, déi den Opschlag um Mound iwwerstanen hätten a sowjetesch Ofzeeche wéi Hummer a Séchel fräigemaach hätten. Eng Kamera fir Biller vun der Uewerfläch vum Mound ze maache war net dobäi. D'Stroumversuergung gouf mat Batterie gemaach. Eng Kurskorrektur war net méiglech.
Fluchverlaf
No de Feelstarte vun dräi Virgänger am Joer 1958 an nëmme 15 Méint nom Start vu Sputnik 1 hat d'Luna 1 den 2. Januar 1959 um 16:41:21 UTC vun der Weltraumgare Baikonur mat Zil Äerdmound opgehuewen. Hir Drorakéit vum fréie Wostok-Typ 8K72 – Luna genannt – war eng fir de Moundfluch ëm eng drëtt Stuf vergréissert R-7, déi scho bei den dräi Virversich zum Asaz koum.
Wéinst ze héijer Vitess hat d'Luna 1 d'Uewerfläch vum Äerdtrabant de 4. Januar um 2:59 UTC no 34 Stonnen ëm knapps 6000 km verpaßt. D'Sond ass mat enger Vitess vun 2,5 km/s laanscht geflunn. Wéinst dësem ongeplante Swing-by koum si an eng Ëmlafbunn ëm d'Sonn tëscht de Bunne vun Äerd a Mars. D'Exzentrizitéit ass 0,14767, de Perihel läit bei 0,9766 AE an den Aphel bei 1,315 AE. D'Bunnschréi huet 0,01° a seng Ëmlafzäit dauert 450 Deeg.
Déi lescht Funksignaler vun der Sond konnten de 5. Januar 1959 géint 7:00 UTC nach aus enger Distanz vu ronn 600.000 km empfaange ginn.
Resultater
Obwuel d'Endzil net erreecht gouf, konnt d'Luna 1 awer wéi geplangt vill Informatiounen op d'Äerd schécken, déi vun de Moossinstrumenter opgezeechent goufen. Si hat Moosswäerter vun der Van-Allen-Stralungsceinture geliwwert an hat d'Existenz vum Sonnewand bestätegt an hat festgestallt, datt den Äerdmound kee Magnéitfeld huet.
Déi änlech konzipéiert Luna 2 hat d'Uewerfläch vum Mound nach am selwechte Joer erreecht.
Cressin-Rochefort
Cressin-Rochefort ass eng franséisch Gemeng am Departement Ain an der Regioun Auvergne-Rhône-Alpes.
Rignovelle
Rignovelle ass eng franséisch Gemeng am Departement Haute-Saône.
Le Bardon
Le Bardon ass eng franséisch Gemeng am Loiret an der Regioun Centre.
Touchez pas au grisbi
Touchez pas au grisbi ass e franséische Film vum Jacques Becker aus dem Joer 1954 no engem Roman vum Albert Simonin.
Ëm wat geet et am Film?
E puer Gangster aus der Paräisser Ënnerwelt zerstreide sech ëm d'Gold aus engem Iwwerfall mat engem Wäert vu fofzeg Millioune franséische Frangen.
Baby(a)lone
Baby(a)lone ass e lëtzebuergesche Spillfilm an Drama vum Donato Rotunno. En ass eng Adaptatioun vum Tullio Forgiarini sengem Roman Amok - Eng Lëtzebuerger Liebeschronik aus dem Joer 2011.
Den Aarbechtstitel vum Film war eng Zäitche laang Ouni d'Hänn. En hat seng Première um Luxembourg City Film Festival 2015.
Wourëms geet et am Film?
Zwéin Teenager vun 13 Joer ee Jong an e Meedchen, d'Shirley, sinn allebéid op der Sich no Léift, déi se doheem ni kritt hunn. Si testen an iwwerschreide gär mol d'Limitten, déi sech hinnen an de Wee stellen, a "léise" Problemer mat verbaler a physescher Brutalitéit...
Produktioun
De Film gouf tëscht dem 12. August an Enn September 2013 zu Lëtzebuerg gedréint, ënner anerem zu Bieles am Lycée Bel-Val, an der Stad virun an am Kino Utopolis an op der Kinnekswiss, an am Walygator Parc.
En hat e Budget vu 4,3 Milliounen Euro, vun deene ronn 80 % vum Lëtzebuerger Filmfong koumen.
D'Musek gouf vum HipHop-Produzent a Beatmaker Eric Bintz gemaach. Hien ass och als "Cehashi" bekannt.
Accueil a Präisser
De Film war am Joer 2015 fir eng Oscar-Nominatioun an der Kategorie "Beschten Internationale Film" virgeschloen.
E gouf och um Internationale Filmfestival vu Shanghai gewisen a war an der Kategorie "Bescht Dréibuch" bei den Trophées francophones du Cinéma 2015 zu Abidjan nominéiert. Donieft war en nominéiertfir de "Gëllenen Olivebam" um Festival vum Europäesche Film 2016 zu Lecce.
2016 war Baby(a)lone fir de 7. Lëtzebuerger Filmpräis an der Kategorie "Beschte Lëtzebuerger Fiktiouns-Spillfilm" nominéiert.
Kritik
Josée Hansen vum Lëtzebuerger Land: "Baby(a)lone n'est pas seulement un film pour adolescents [...] mais c'est aussi tout simplement un très beau film. Touchant dans ces moments d'amour naissant, révoltant dans les flashbacks ou évocations de leurs vies quotidiennes respectives, il est aussi une œuvre filmique aboutie, avec des images esthétiques (de Jako Raybaut, comme les beaux gros-plans sur le squelette des montagnes russes en ouverture) et un montage tout en retenue (seule la musique, signée Eric Bintz, est peut-être un peu trop invasive). Baby(a)lone sonne juste, dans son temps – enfin un film luxembourgeois vraiment contemporain..."
Jordan Mintzer vum The Hollywood Reporter: "Rotunno directs in a clear and concise manner, coaxing respectable turns out of young newcomers Defays and Elsen, who come across as touchingly innocent despite some of the awful things their characters do. In the end, the two appear to be pure products of broken households — not exactly the most original take on the teen angst flick, and Baby(a)lone really doesn't add much to such an already well-tread genre. Still, it's effective enough in places to reveal how, whether in a tiny nation like Luxembourg or elsewhere, parents just don't understand and the kids are never all right."
Mylène Carrière vu Le Quotidien: "En effet, l'image est sublime, portée par le talentueux Jako Raybaut [...]. L'actrice Gintare Parulyte, quant à elle, nous offre une des meilleures performances de sa carrière dans son rôle d'éducatrice aimante, attachante, tout en ayant ce brin de folie, borderline, venant former un véritable trio où chacun y va de sa névrose. Si par contre, la musique est à la limite du cliché et devient à chaque instant un peu plus insupportable, s'il manque un peu de profondeur dans les émotions, Baby(a)lone n'en reste pas moins un film courageux qui humanise un pays dont les contours sont souvent bien insipides. [...] Donato Rotunno a fait un pari risqué: faire un film sur les jeunes, par des jeunes, pour les jeunes. Un exercice difficile et courageux que peu de réalisateurs prennent le risque de faire."
Stéphanie Hinger
D'Stéphanie Hinger, gebuer den 3. Februar 1982 an der Stad Lëtzebuerg, ass eng lëtzebuergesch Basketballspillerin.
Vittorio Taviani
De Vittorio Taviani, gebuer den 20. September 1929 zu San Miniato, an Italien, a gestuerwen de 15. Abrëll 2018 zu Roum, war en italieenesche Filmregisseur an Dréibuchauteur.
Hien ass de Brudder vum Filmregisseur an Dréibuchauteur Paolo Taviani. Déi zwéi Bridder dréinen hir Filmer ëmmer zesummen.
1977 sinn déi zwéi Bridder duerch de Film Padre Padrone bekannt ginn. Weider bedeitend Filmer vun hinne sinn La notte di San Lorenzo (1982), Il sole anche di notte (1986) an Cesare deve morire (2012). Am Film Good morning Babilonia (1986) spillt déi lëtzebuergesch Schauspillerin Désirée Nosbusch ënner dem Pseudonym Désirée Becker eng vun den Haaptrollen.
Københavns Universitet Astronomisk Observatorium
Den Københavns Universitet Astronomisk Observatorium (lëtzb. Astronomeschen Observatoire vun der Universitéit Kopenhagen) zu Østervold gehéiert zu der Universitéit Kopenhagen a gëtt och duerch si geleet.
Den Observatoire war zanter 1861 a Betrib. Hien ass den Nofollger vum Observatoire Rundetårn zu Kopenhagen. 1953 ass d'Astronomical Observatory vun Universitéit Kopenhagen no Brorfelde, südlech vun Holbæk, ëmgezunn.
Jessica Berscheid
D'Jessica Berscheid, gebuer den 30. Juli 1997, ass eng lëtzebuergesch Foussballspillerin. Si war eng Spillerin vum SV Bardenbach (D), FC Bitburg (D) a vum Wallonia Club Sibret (B).
Københavns Universitet Astronomisk Observatorium
Instrumenter
D'Haaptinstrument vum Observatoire, dat an der Kuppel steet, war en 280 mm Reflekter. Am Joer 1895 gouf dëst Teleskop duerch en 300 mm Duebel-Reflekter mat enger Brennwäit vu 4,9 m an engem 200 mm Objektiv (Brennwäit 4,8 m) ersat a steet och haut nach op dëser Plaz.
Jessica Berscheid
Zanter dem Februar 2014 spillt d'Berscheid an der lëtzebuergescher Dammefoussballnationalekipp.
Københavns Universitet Astronomisk Observatorium
Direktere vum Observatoire
1862-1875: Heinrich Louis d'Arrest 1875-1907: Thorvald N. Thiele 1907-1940: Elis Strömgren 1940-1951: Bengt Strömgren (Jong vum Elis Strömgren)
Jessica Berscheid
Si war Member vun der Section sports d'élite de l'armée‎.
Københavns Universitet Astronomisk Observatorium
Um Spaweck
Koordinaten: NS=55/41/12.78/N|EW=12/34/33.31/E
The Man Who Knew Too Much (Film 1956)
The Man Who Knew Too Much ass en US-amerikanesche Film vum Regisseur Alfred Hitchcock aus dem Joer 1956. Dese Faarffilm ass e Remake vum Alfred Hitchcock sengem schwaarz-wäiss Film The Man Who Knew Too Much aus dem Joer 1934.
Ëm wat geet et am Film?
Den Dr. Benjamin McKenna, seng Fra Jo an hire Jong Hank maache Vakanz a Marokko. Si léieren do de franséische Geheimagent Louis Bernard kennen. De Bernard gëtt vun Onbekannten erstach. Éier hie stierft kann de Bernard awer dem McKenna nach matdeelen dat zu London en Attentat op eng politesch Perséinlechkeet geplangt ass. Fir dat de McKenna näischt dovu soll verroden, entféieren d'Mäerder vum Bernard, de Jong vun de McKenna's…
Cameo-Optrëtt vum Hitchcock
Den Hitchcock ass zu Marrakesch op engem Maart ze gesinn.
Schlass Buerglënster
D'Buerglënster Schlass steet op enger niddreger Fielskopp an der Buerg an der Gemeng Jonglënster.
Beschreiwung vun der Anlag
D'Niewegebaier (basse cour oder château inférieur) aus dem 13. Joerhonnert, déi nërdlech dovu louchen, sinn, bis op eng Entréespaart, haut verschwonnen.
D'Haaptgebai gouf tëscht 1850 an 1968 als Wunnhaus vun engem Bauerebetrib benotzt. Zanterhier ass d'Schlass am Besëtz vum Lëtzebuerger Staat, deen dat uerg delabréiert a verschampeléiert Gebai an de Joren duerno restauréiert huet.
Den 21. Oktober 1982 gouf d'Schlass op der Lëscht vun de klasséierte Monumenter als nationaalt Monument agedroen.
Anthony Quayle
Den Anthony Quayle, gebuer als John Anthony Quayle de 7. September 1913 zu Ainsdale, Southport, Lancashire a gestuerwen den 20. Oktober 1989 zu London, war en englesche Schauspiller.
Den Anthony Quayle huet an iwwer 80 Kinos an TV-Filmer matgespillt. Hie war a Filmer vu sou bedeitende Filmregisseure wéi Alfred Hitchcock (The Wrong Man, 1956), J. Lee Thompson (The Guns of Navarone, 1961), David Lean (Lawrence of Arabia,1962), Anthony Mann (The Fall of the Roman Empire, 1964) a Laurence Olivier (Hamlet, 1948) ze gesinn.
Waltzes from Vienna
Ëm wat geet et am Film?
De musikalesche Film erzielt Episoden aus dem Liewe vum Johann Strauß Papp a Jong.
Autobunn A66 (Däitschland)
Déi däitsch Autobunn A66 (westlech vu Frankfurt Rhein-Main-Schnellweg, ëstlech dovun, Kinzigtalautobahn genannt) ass eng 121 km laang Bundesautobunn an Hessen, déi vu Wiesbaden, iwwer Frankfurt an Hanau, no Oste bis op Fulda geet, wou s'um Dräieck Fulda Uschloss un d'A7 huet.
Saint-Clément-sur-Durance
Saint-Clément-sur-Durance ass eng franséisch Gemeng am Departement Hautes-Alpes an der Regioun Provence-Alpes-Côte d'Azur.
Kurowskoje
Kurowskoje (op Russesch: Куровское) ass eng Stad am Oblast Moskau am Zentralrussesche Federatiounskrees a Russland. Si läit eng 90 km südëstlech vu Moskau, um Uwänner vum Nerskaja, engem Niewefloss vum Moskwa.
Et ass de Verwaltungszentrum vum Stadkrees Kurowskoje am Distrikt Orechowo-Sujewo. Si huet Awunner (Stand ) an eng Fläch vun zirka 9 km².
Kurowskoje gouf am Joer 1646 als Duerf Kurowskaja (Куровская) fir d'alleréischt ernimmt. Spéider krut et de Status als Uertschaft an am Joer 1952 krut et d'Stadrechter a gouf op Kurowskoje ëmbenannt.
NGC 78
Den NGC 78 ass eng Galaxiëkoppel am Stärebild Pisces. Den Objet gouf am Joer 1879 vum däneschen Astronom Carl Frederik Pechüle entdeckt.
Baccon
Baccon ass eng franséisch Gemeng am Loiret an der Regioun Centre.
Pia Berscheid
D'Pia Berscheid, gebuer den 18. Januar 1993, ass eng lëtzebuergesch Foussballspillerin. Si war eng Spillerin vum AS Wëntger.
Vun 2009 bis 2011 huet d'Berscheid siwemol an der lëtzebuergescher Dammefoussballnationalekipp gespillt, an huet ee Gol geschoss.
Marek Erhardt
De Marek Erhardt, gebuer den 9. Mee 1970 zu Hamburg, ass en däitsche Schauspiller, Synchronspriecher a Sänger.
Ernest Lamborelle
De Jean Baptiste Ernest Lamborelle, gebuer den 3. September 1880 zu Veianen a gestuerwen den 28. September 1936 an der Stad Lëtzebuerg, war e lëtzebuergeschen Dokter a Politiker.
Waleri Jakowlewitsch Leontjew
De Waleri Jakowlewitsch Leontjew, op Russesch: Валерий Яковлевич Леонтьев, gebuer den 19. Mäerz 1949 am Duerf Ust-Ussa an der Republik Komi, ass e russesche Popsänger.
An de Joren 1980er an 1990er war hie ganz beléift an der Sowjetunioun an a Russland. De Leontjew huet vill Musekspräisser gewonnen, a war 15-mol als de "Russesche Sänger vum Joer" unerkannt.
Ernest Lamborelle
Den Ernest Lamborelle gouf de 4. Mee1906 als Dokter zougelooss an huet sech kuerz drop zu Réiden op der Atert néiergelooss, wou en de Rescht vu sengem Liewe gewunnt a praktizéiert huet. Hie war ausserdeem jorelaang Direkter vum neigegrënnte Franziskanerinnespidol, President vun der Association des sages-femmes a Member vum Exekutivcomité vum Roude Kräiz.
Hie gouf bei de Chamberwale vum 1. Mäerz 1925 fir d'éischt als Deputéierte fir d'Rietspartei an d'Chamber gewielt an ass dat bis zu sengem Doud bliwwen.
Seng Fra Marthe Bassing, déi en 1910 bestuet hat, ass mat just 29 Joer 1919 gestuerwen; si haten 3 Duechteren.
Marek Erhardt
Hie spillt haaptsächlech an däitschen Tëleesfilmer a -serien.
Senso
Senso ass en italieenesche Film vum Luchino Visconti aus dem Joer 1954.
Ëm wat geet et am Film?
Am Joer 1866 zu Venedeg verléift d'Livia Serpieri (Alida Valli) sech an en éisträicheschen Offizéier (Farley Granger)...
Marek Erhardt
Hien ass d'Kandskand vum Heinz Erhardt.
Magnificent Obsession (Film 1954)
Magnificent Obsession ass en US-amerikanesche Film vum Douglas Sirk aus dem Joer 1954 no engem Roman vum Lloyd C. Douglas.
Juri Alexejewitsch Gagarin
De Juri Alexejewitsch Gagarin, op Russesch Юрий Алексеевич Гагарин Jurij Alekseevič Gagarin, gebuer den 9. Mäerz 1934 zu Kluschino bei Gjatsk an der Sowjetunioun, a gestuerwen de 27. Mäerz 1968 bei Nowosjolowo am Rajon Kirschatsch, Oblast Wladimir, Russesch SFSR, war e sowjetesche Kosmonaut.
Nogaro
Nogaro ass eng franséisch Uertschaft a Gemeng am Departement Gers, an der Regioun Occitanie.
Magnificent Obsession (Film 1954)
Ëm wat geet et am Film?
De Bob Merrick versicht seng Feeler vu fréier erëm gutt ze maachen…
Soss
De Film ass e Remake vum Film Magnificent Obsession vum John M. Stahl aus dem Joer 1935.
Juri Alexejewitsch Gagarin
Den 12. Abrëll 1961 ass hie mat der Wostok 1 (russesch: Восток-1 fir Osten-1) iwwer 100 Kilometer iwwer d'Äerduerwerfläch geflunn a war domat deen éischte Mënsch am Weltraum.
Cousin a Kusin
Cousin (och Koseng ) a Kusin sinn enger Persoun hirem Monni oder hirer Tatta hir Kanner, onofhängeg vun der Generatioun. D'Kanner vun Tatta oder Monni gi Rechte Koseng a Recht Kusin genannt.
E Cousin / eng Kusin vum 2. Grad = Kandskand vun de Grousselteren hire Gesëschter = Kand vun enger Tatta oder engem Monni vum 2. Grad; d'gemeinsam Virfare sinn d'Urgrousselteren.
E Cousin / eng Kusin vum 3. Grad = Urenkel vun de Grousselteren hire Gesëschter = Kand vun enger Tatta oder engem Monni vum 3. Grad; d'gemeinsam Virfare sinn d'Ururgrousselteren.
Sign of the Pagan
Sign of the Pagan ass en US-amerikanesche Film vum Douglas Sirk aus dem Joer 1954.
Bettmer
Bettmer ass de Familljennumm vun ë. a. follgende Persounen:
Rachel Bettmer
D'Rachel Bettmer, gebuer de 5. Juni 1994, ass eng lëtzebuergesch Foussballspillerin. Si war eng Spillerin vum FC Progrès Nidderkuer.
Vun 2009 bis 2012 huet d'Bettmer aachtmol an der lëtzebuergescher Dammefoussballnationalekipp gespillt.
Rives de l'Alzette
De Projet ass eng Joint-Venture vun der Bauerenzentral (Cepal) a G-Finance vum Baupromoteur Marc Giorgetti.
Noémi Bausch
D'Noémi Bausch, gebuer de 27. Juli 1983 an der Stad Lëtzebuerg, ass eng lëtzebuergesch Basketballspillerin.
NGC 4194
Den NGC 4194 ass eng irregulär Galaxiëkoppel am Stärebild Ursa Major. D'Galaxiëkoppel gouf den 2. Abrëll 1791 vum Wilhelm Herschel entdeckt.
Rives de l'Alzette
Geschicht
2006 huet d'Cepal decidéiert, keng Investissioune méi um Site vum Agrocenter, deen et néideg hat, moderniséiert ze ginn, ze maachen, mä, grad wéi d'Luxlait e puer Joer virdrun zu Märel, op där Plaz en Immobilieprojet z'entwéckelen an anzwousch anescht nei ze bauen. An de Joren dono sinn d'Siloe fir Kären a fir d'Fudder op Perl an Däitschland geplënnert, an De Verband/Versis op Colmer-Bierg geplënnert.
Noémi Bausch
2003 war d'Noémi Bausch am Kader vun der lëtzebuergescher Dammebasketballnationalekipp, an huet dräimol fir d'Nationalekipp gespillt.
Rives de l'Alzette
Geschicht
2010 huet d'CEPAL SA, d'Gesellschaft déi der Bauerenzentral hiert Verméige verwalt, d'Sàrl Rives de l'Alzette gegrënnt, an 2017 ass G-Finance vum Marc Giorgetti mat bäikomm. D'Gemeng Miersch an den Nohaltegkeetsministère hunn e Concours ausgeschriwwen, fir e Bebauungsplang fir déi ganze Plaz hanner der Gare, bis erof bei d'Uelzecht, auszeschaffen. Dee gouf vu Reicher Haase Assoziierte gewonnen a spéiderhin am Plan d'aménagement général (PAG) berücksichtegt.
2019 hunn d'Ofrappaarbechten ugefaangen, déi bis 2020 gedauert hunn. Parallel sinn och d'Lëtzebuerger Saatbaugenossenschaft (LSG), eng Glacëproduktioun vu Luxlait, d'Verwaltung vun der Bauerenzentral an aner Verwaltungen déi hir nostinn, wéi Agriplan, Agriconsult an Delpa, no an no vum Site fortgeplënnert.
De Projet
De Projet gesäit de Bau vun enger 1.000 Wunneenheete fir iwwer 2.000 Leit vir. Et sollen net ze héich Appartementshaiser opgeriicht ginn, mat vill Gréngs ronderëm a Weeër fir haaptsächlech Foussgänger a Vëlosfuerer.
Uganks 2022 sollen déi éischt Bauaarbechten ufänken, an 2024 déi éischt Bauphas fäerdeg sinn. Déi véiert a lescht Phas soll 2032 ofgeschloss ginn (Stand: Juni 2021).
Rue Auguste-Liesch (Stad Lëtzebuerg)
D'Rue Auguste-Liesch ass eng Strooss an der Stad Lëtzebuerg um Belair. Si verbënnt d'Rue Théodore-Eberhard mat der Rue des Aubépines.
D'Strooss gouf nom lëtzebuergesche Politiker an Auteur (D'Maus Ketti) Auguste Liesch (1874-1949) genannt.
N
Den N, respektiv n, ass de véierzéngte Buschtaf am laténgeschen Alphabet. Et ass e Konsonant.
Betty Fisher et autres histoires
Betty Fisher et autres histoires ass e franséisch-kanadesche Film vum Claude Miller aus dem Joer 2001 nom Roman The Tree of Hands vun der Ruth Rendell.
Ëm wat geet et am Film?
D'Betty Fisher ass eng jonk bekannt Schrëftstellerin. Wéi hire Bouf vu véier Joer bei engem Ongléck stierft fält si an eng déif Depressioun...
Chamberwale vum 8. Oktober 2023
Den Datum vun de Wale gouf de 16. Oktober 2022 vum Staatsministère matgedeelt.
Parteien
Lëschte vun de Parteien an hir Nummeren:
Risoul
Risoul ass eng franséisch Gemeng am Departement Hautes-Alpes an der Regioun Provence-Alpes-Côte d'Azur.
The Love Punch
The Love Punch ass e brittesche Film vum Joel Hopkins aus dem Joer 2013.
Ëm wat geet et am Film?
Eng gescheet Koppel versicht hiert Geld erëmzekréien dat hinne vun engem räiche Geschäftsmann op eng onéierlech Manéier ofgeholl gi war.
Gemeng Mamer
D' ass eng vun den lëtzebuergesche Gemengen. Se läit am Kanton Capellen. De Chef-lieu vun der Gemeng ass d'Uertschaft vun där se och hiren Numm huet.
Geographie
D'Gemeng Mamer läit westlech am Lëtzebuerger Land am Kanton Capellen. Ronderëm leien Gemenge Käerch a Kielen am Norden, Stroossen am Osten, Bartreng an Dippech am Süden, Garnech a Stengefort am Westen. D'Uertschaft Mamer läit un der Mamer.
Sandra Bertrand
D'Sandra Bertrand, gebuer den 1. Juni 1985 an der Stad Lëtzebuerg, ass eng lëtzebuergesch Basketballspillerin.
Gemeng Mamer
Geographie
Duerch Mamer leeft d'Nationalstrooss N6 déi op hirer ganzer Längt zu der Voie de la Liberté gehéiert.
Sandra Bertrand
2003 war d'Sandra Bertrand am Kader vun der lëtzebuergescher Dammebasketballnationalekipp, an huet dräimol fir d'Nationalekipp gespillt.
Fligny
Fligny ass eng franséisch Gemeng an den Ardennen an der Regioun Grand Est.
Wéi 2011 de Parc naturel régional des Ardennes entstanen ass, war Fligny eng vun de Grënnungsgemengen.
Gemeng Mamer
Geschicht
Mamer gëtt an engem Schenkungsakt vum 8. Abrëll 960, an deem d'Gräfin Liutgardis d'Uertschaft Mambra, déi si vun hiren Eltere Wigerich a Kunigunde geierft hat, un d'Klouschter Sankt Maximin vun Tréier verschenkt, fir d'éischt schrëftlech ernimmt.
Hugh Hudson
Den Hugh Hudson, gebuer de 25. August 1936 zu London an och do den 10. Februar 2023 gestuerwen, war en englesche Filmregisseur, Dréibuchauteur a Filmproduzent.
Gemeng Mamer
Politik
De Gemengerot vu Mamer gëtt nom Proporzsystem gewielt. Zanter de Gemengewale vun 2023 setzt e sech aus 15 Conseilleren zesummen; virdru waren et der nëmmen 13.
Saint-Barthélemy (Haute-Saône)
Saint-Barthélemy ass eng franséisch Gemeng am Departement Haute-Saône an der Regioun Bourgogne-Franche-Comté an am Kuelerevéier vu Ronchamp a Champagney.
Gemeng Mamer
Zesummesetzung
D'Majoritéitskoalitioun am Gemengerot ass fett geschriwwen Quell: Inneministère / RTL.lu /elections.lu
Interkommunal Syndikater
D'Gemeng Mamer ass Member vu follgenden interkommunale Syndikater:
Kuckeswäertes
1972 goufe bei archeologeschen Ausgruewungen zu Mamer no beim Tossebierg Iwwerreschter vun ë. a. Thermen aus der réimescher Zäit entdeckt.
Fräizäit zu Mamer
An der Gemeng Mamer an an der noer Ëmgéigend gëtt et en Netz vun Trëppelpied dat eng Totallängt vun 41 Kilometer huet. Nieft dem Circuit autopédestre am Juckelsbësch deen 9 Kilometer laang ass, sinn déi aner 6 gezeechent Pied tëscht 3,7 a 6,3 km laang. Eng Kaart mat den Trëppelpied kann een op der Mamer Gemeng gratis kréien.
Félix Gandéra
De Félix Gandéra, gebuer als Félix Pensieri de 17. Februar 1885 zu Paräis an och do gestuerwen de 15. Dezember 1957, war e franséische Schauspiller, Filmregisseur, Filmproduzent an Dréibuchauteur. Hien huet als Regisseur och e Film ënner dem Numm Jacques Vitry gedréit.
Route Adélie de Vitré 1996
Déi '''1. Edition vun der Route Adélie de Vitré''' gouf de 5. Abrëll 1996 gefuer a stoung um Kalenner vun der UCI an der Kategorie 1.4.
Et war déi véiert Kompetitioun vun der Coupe de France 1996.
Zenit (Satellit)
Vum Satellittentyp Zenit gouf et en ettlech honnert fotografesch Opklärungssatellitten an der Sowjetunioun.
Jean François Schmit-Brück
De Jean François Schmit, alias Schmit-Brück, gebuer de 27. Juni 1777 an der Stad Lëtzebuerg an do gestuerwen den 19. Dezember 1855, war e lëtzebuergesche Buchhändler, Pabeierfabrikant, Buchdrécker a Politiker. ,
Beamten an der Domänen- an Enregistrementsverwaltung
De Jean François Schmit war de Jong vum Notaire Jean Pierre Schmidt an der Susanne Marguerite Vallet.
De Jean François Schmit, dee virdru beim Militär war, ass 1801 als Surnuméraire bei der Domänen- an Enregistrementsverwaltung agetrueden.
Drécker a Fabrikant
Den 20. Mäerz 1802 huet hie sech an der Stad mat senger klenger Kusin, der Marguerite Schmid (och nach Schmidt oder Schmit geschriwwen), de 6. August 1771 am Gronn gebuer, bestuet. mat där hie fënnef Kanner hat. D'Fra war d'Wittfra vum Drécker a Libraire Petrus (Pierre) Bruch (alias Brück), mat deem si sech am September 1790 am Gronn bestuet hat an deen den 23. Mäerz 1799 an der Stad gestuerwen ass. Vun hirem éischte Mann hat si fënnef Kanner krut, vun deenen der nach dräi gelieft hunn, wéi si sech fir d'zweet bestuet huet. De Jean François Schmit huet seng Plaz beim Enregistrement opgi fir d'Drécker- a Buchhändlergeschäft grad ewéi d'Pabeiermillen vum Verstuerwene Pierre Brück ze féieren. Hien huet deem säin Numm bei säin eegenen derbäigesat an huet vun elo un mat "Schmit-Brück" firméiert.
D'Dréckerei war an der häiteger Paschtoueschgaass. Vun 1820 un huet de Schmit-Brück sech "Imprimeur des États du Grand-Duché de Luxembourg" nennen duerfen. No sengem Doud huet säi Stéifenkel Pierre Brück d'Imprimerie weidergefouert.
Conseiller a Schäffen an der Stad
De Schmit war Member vum Stater Gemengerot. Eng éischt Nominatioun als Conseiller krut hien am September 1804, dono am Oktober 1817, dann am Mäerz 1824. Den 1. Januar 1833 gouf hie Schäffe vun der Stad Lëtzebuerg. Bei de Gemengewale vum 10. November 1843 war hie stëmmegläich mat dem laangjärege Buergermeeschter François Scheffer, deen deemools 77 Joer al war, an zu Gonschte vum Schmit-Brück op säi Mandat verzicht huet. De 15. Dezember 1843 krut de Schmit doropshin seng Nominatioun als Member vum neie Stater Gemengerot.
Lanne-Soubiran
Lanne-Soubiran ass eng franséisch Uertschaft a Gemeng am Departement Gers, an der Regioun Occitanie.
Jean François Schmit-Brück
Member vun der Biergermiliz
Am Februar 1815 gouf de Schmit-Brück "Oberleutnant" (premier-lieutenant) an der Biergermiliz vun der Stad Lëtzebuerg.
Peyrieu
Peyrieu ass eng franséisch Gemeng am Departement Ain an der Regioun Auvergne-Rhône-Alpes.
Anaïs Nin
D'Anaïs Nin, gebuer den 21. Februar 1903 zu Neuilly-sur-Seine als Angela Anaïs Juana Antolina Rosa Edelmira Nin y Culmell, a gestuerwen de 14. Januar 1977 zu Los Angeles, war eng US-amerikanesch Schrëftstellerin.
Jean François Schmit-Brück
Member vun der Biergermiliz
Am Abrëll 1828 gouf hie "premier capitaine" an de "Communal-Garden" (gardes communales). Am Mee 1831 huet hien awer vun deem Posten demissionéiert.
Anaïs Nin
D'Anaïs Nin war d'Duechter vum kubanesch-spuenesche Komponist a Pianist Joaquín Nin y Castellanos an der kubanesch-dänescher Rosa Culmell y Vigaraud. Wéi d'Nin eelef Joer hat, huet de Papp d'Famill verlooss an d'Mamm ass mat den 3 Kanner op New York geplënnert. Do huet d'Anaïs geschwënn dono d'Schoul geschmass a gouf Mannequin.
Jean François Schmit-Brück
Member vun der Assemblée des États
De Jean François Schmit-Brück,"échevin et fabricant à Luxembourg", war ee vun den Notabelen, déi den 30. Oktober 1841 eng Nominatioun als Member vun der kuerz virdru konstituéierter Assemblée des États kruten. Do huet hie vun 1842 bis 1848 de Kanton Lëtzebuerg vertrueden.
Anaïs Nin
1923 huet si sech mam Hugo Guiler, dee spéider als Filmproduzent Ian Hugo bekannt gouf, bestuet. 1924 si si zesummen op Paräis wunne gaangen. Zesumme mat hirem Mann huet si avantgardistesch Kënschtler ënnerstëtzt an huet sou och den Henry Miller kenne geléiert, mat deem se jorelaang eng Affär hat an deem säi literarescht Wierk se staark influenzéiert huet.
Jean François Schmit-Brück
Gielchen
Duerch den Arrêté royal grand-ducal vum 23. Juni 1843 krut de Schmit-Brück eng Dekoratioun am hollännesche Léiwenuerden (Orde van de Nederlandse Leeuw).
Réotier
Réotier ass eng franséisch Gemeng am Departement Hautes-Alpes an der Regioun Provence-Alpes-Côte d'Azur.
Anaïs Nin
1940 ass si, nom däitschen Amarsch, an d'Vereenegt Staaten hannescht gaangen. 1947 huet se sech mam Rupert Pole bestuet, dee 17 Joer méi jonk wéi si war. Mat him huet se zu Los Angeles gelieft, zu New York war se weider mam Hugo Guiler zesummen.
D'Anaïs Nin ass virun allem wéinst hiren Dagebicher bekannt, souwéi och Romaner an erotesch Erzielunge mat explizit beschriwwene sexuellen Handlungen, déi ë. a. am Delta of Venus zesummegefaasst sinn.
Hir Wierker vermësche Biographie mat Fiktioun, Dramliewen an dat Onbewosst. Si si staark vun de psychoanalyteschen Theorië vum Sigmund Freud a vum Carl Gustav Jung beaflosst.
O
Den O, respektiv o, ass de fofzéngte Buschtaf am laténgeschen Alphabet. Et ass e Vokal. En entsprécht dem Omega, de leschte Buschtaf aus dem griicheschen Alphabet.
Anne Bourg
D'Anne Bourg, gebuer de 27. Abrëll 1987, ass eng lëtzebuergesch Foussballspillerin. Si war eng Spillerin vum FC Minerva Lëntgen a vum FC Bitburg.
Vun 2012 bis 2017 huet d'Bourg 20-mol an der lëtzebuergescher Dammefoussballnationalekipp gespillt.
(29) Amphitrite
Den (29) Amphitrite ass en Asteroid vun der Haaptasteroidenceinture, deen den 1. Mäerz 1854 vum Albert Marth entdeckt gouf. Den Asteroid gouf no der griichesch-réimescher Mieresgëttin Amphitrite, Duechter vum Nereus an der Doris, Fra vum Poseidon genannt.
Den Amphitrite huet e geschaten Duerchmiesser vun eppes méi wéi 200 Kilometer a gehéiert domat zu de gréissten Asteroide vun der Haaptceinture. E rotéiert a 5 Stonnen a 24 Minutten ëm déi eegen Achs.
Le notti bianche (Film 1957)
Le notti bianche ass e franséisch-italieenesche Film vum Luchino Visconti aus dem Joer 1957.
Ëm wat geet et am Film?
E jonke Mann, de Mario (Marcello Mastroianni), begéint nuets op enger Bréck enger jonker Fra (Maria Schell) déi kräischt...
Rue Bernard-Haal
D'Rue Bernard-Haal ass eng Strooss an der Stad Lëtzebuerg um Belair. Si verbënnt d'Rue Maréchal-Foch mat der Place Nicolas-Philippe.
D'Strooss gouf nom lëtzebuergesche Paschtouer Bernard Haal (1833-1913) genannt.
Half-track vu Stavelot
Den Half-track vu Stavelot ass e Krichsmonument zu Stavelot an der belscher Provënz Léck.
D'Chenillette steet op der Kräizung vum Quai des Neuf Moulins mat der Route de Wanne an dem Chemin du Château am Südoste vun der Uertschaft. D'Gefier ass vum Typ M3A1 Half-Track.
Victor Wassenich
De Victor Wassenich, gebuer de 16. August 1922 zu Beetebuerg a gestuerwen de 25. Mäerz 1975, war e lëtzebuergeschen Ornitholog an Zwangsrekrutéierten.
Den Zwangsrekrutéierten
De Victor Wassenich war en Zwangsrekrutéierten. Vum 18. Abrëll bis de 25. September 1942 war hien am RAD a vum 8. Dezember 1942 un an der Wehrmacht. De 15. Dezember 1943 ass hien an Italien desertéiert an zu den Alliéierten iwwergelaf, déi hien awer fir d'éischt emol als Krichsgefaangenen an Italien an an Algerien agespaart hunn. Am Juli 1944 ass hie schliisslech bei d'Brigade Piron respektiv d'Luxembourg Battery komm. Am Juni 1945 gouf hien aus dem Militärdéngscht entlooss. Duerno gouf hie Maschinist bei der CFL.
Den Ornitholog
De Vic. Wassenich huet sech vun 1939 un am Vulleschutz engagéiert. Seng Observatioune publizéiert hien am Bulletin vun der Vulleschutzliga. Am Joer 1965 iwwerhëlt hien d'Redaktioun vum « Regulus » aus der Hand vum Marcel Hulten mat deem hien zënter 1951 zesummeschafft.
De Wassenich ass den Auteur vu villen Artikelen am « Regulus ». Hien ass de Coauteur, zesumme mam Marcel Hulten, vum Wierk « Die Vogelfauna Luxemburgs », dat an den « Archives » vun der Section des sciences vum Institut grand-ducal an zwéin Deeler 1961 respektiv 1962 erauskomm ass. D'Membere vun der Société des naturalistes luxembourgeois (SNL) kruten dovu jee een Ofzuch gratis. Am Joer 1963 ass dat Ganzt als Sonnerdrock vu ronn 300 Säiten, dee bei der Vulleschutzliga fir 70 Frang ze kréie war, erauskomm.
La Férée
La Férée ass eng franséisch Gemeng an den Ardennen an der Regioun Grand Est.
Wéi 2011 de Parc naturel régional des Ardennes entstanen ass, war La Férée eng vun de Grënnungsgemengen.
Peter Feist
De Peter Feist, gebuer 1964, ass e Journalist.
Captain Lightfoot
Captain Lightfoot ass en US-amerikanesche Film vum Douglas Sirk aus dem Joer 1954.
Diane Becker
D'Diane Juliette Cathy Becker, gebuer de 5. November 1976 zu Ettelbréck, ass eng lëtzebuergesch Basketballspillerin.
2003 war d'Diane Becker am Kader vun der lëtzebuergescher Dammebasketballnationalekipp, an huet dräimol fir d'Nationalekipp gespillt.
Peter Feist
Hie war fënnef Joer laang Redakter bei der lëtzebuergescher Wochenzeitung Gréngespoun ier en 1999 bei d'Lëtzebuerger Land goung wou hie sech haaptsächlech op sozial an ekologesch Sujeten spezialiséiert huet. Hie schreift ënner dem Kierzel (pf).
Captain Lightfoot
Ëm wat geet et am Film?
De Michael Martin ass am Joer 1815 e Member vun irlännesche Revolutionären. Hie muss awer ënnerdauche well hie vum Kinnek sengen Truppe gesicht gëtt…
Hautevelle
Hautevelle ass eng franséisch Gemeng am Departement Haute-Saône an der Regioun Bourgogne-Franche-Comté.
Peter Feist
Zanter dem 15. Oktober 2020 ass hien, als Nofollger vun der Josée Hansen, Chefredakter vum Land .
Ristolas
Ristolas ass eng franséisch Gemeng am Departement Hautes-Alpes an der Regioun Provence-Alpes-Côte d'Azur.
Grand Est
De Grand Est ass eng nei franséisch Regioun déi 2014 mat enger Territorialreform duerch d'Fusioun vun de Regiounen Elsass, Champagne-Ardenne a Loutrengen entstanen ass.
Si gouf no de Regionalwalen am Dezember 2015 aktiv. Chef-lieu ass déi gréisst Stad, Stroossbuerg.
George Cukor
Den George Dewey Cukor, gebuer de 7. Juli 1899 zu New York a gestuerwen de 24. Januar 1983 zu Los Angeles, war en US-amerikanesche Filmregisseur.
Biographie
Nodeems en no der Schoul dräi Joer laang zu Chicago Assistenz-Regisseur bei engem Theater war, ass hien 1920 op New York gaangen, fir do eng eegen Trupp opzesetzen. 1929 ass hien op Hollywood gewiesselt, wou, nodeems den Tounfilm opkomm war, ëmmer méi Theaterregisseure fir dat neit Medium gebraucht goufen. Hie war bei dräi Filmer Ko-Regisseur, zoustänneg fir d'Dialogen, ier e mat Tarnished Lady 1931 säin éischten eegene Film gedréint huet. 1932 ass e vu Paramount Pictures bei RKO Pictures gewiesselt, wou en an de Joren duerno verschidde memorabel Filmer gedtréint huet, dacks där, an deene Fraen d'Haaptroll gespillt hunn. Sou huet hien ë. a. mat den Damme Katharine Hepburn, Olivia De Havilland, Constance Bennett, Joan Bennett, Jean Harlow, Norma Shearer, Greta Garbo, Claudette Colbert, Joan Crawford, Joan Fontaine, Paulette Goddard, Vivien Leigh an Ingrid Bergman zesummegeschafft.
Vera Miles
D'Vera Miles, gebuer als Vera June Ralston den 23. August 1929 zu Boise City am Oklahoma, ass eng US-amerikanesch Schauspillerin.
Vun 1956 bis 1960 war si mam Schauspiller an Tarzanduersteller Gordon Scott bestuet.
Bekannt Filmer mat hir sinn The Searchers (1956) vum John Ford, The Wrong Man (1956) a Psycho (1960), allen zwéi vum Alfred Hitchcock an The Man Who Shot Liberty Valance (1962), erëm vum John Ford.
Eugène Weiwertz
De Pierre Eugène Weiwertz, gestuerwen de 4. September 1900 op Iechternacherbréck am Alter vun 63 Joer, war en Iechternacher Gierwer.
Den Eugène Weiwertz war President vum Iechternacher Verschéinerungsveräin am Veräinsjoer 1881/1882, an duerno vun 1883/1884 u bis 1896/1897.
Vu senger Grënnung am Januar 1886 un, an nach jorelaang duerno, war den Eugène Weiwertz Vizepresident vum lëtzebuergesche Landesveräi fir Beienzuucht (Luxemburgischer Landesverein für Bienenzucht).
Regisseur
E Regisseur ass eng Persoun, déi bei engem kënschtleresche Stéck Regie féiert, dat heescht, déi d'kreativ Supervisioun huet. Nëmmen an der Musek an am Danz gëtt déi Persoun net Regisseur genannt, mä Dirigent, respektiv Choreograph.
De Regisseur suergt dofir, datt d'Ausféierung op eng bestëmmt Manéier geschitt, an datt déi Ausféierung am grousse Ganze konsistent a koherent ass, souwuel tëschent zwou Zeenen an an der Manéier, wéi d'Personnagen hir Roll spillen.
Regisseure schaffen a verschiddene Beräicher, ënner anerem Film, Theater, Televisioun, Oper an Operetten, Museksvideo, Musical, a Lauschterspill. Si schaffe generell enk mat anere Persounen zesummen, jee no Aart vu Regie zum Beispill mat den Dramaturgen, den Dréibuchauteuren, den Zeenographen, oder de Cinematographen.
Dia (Mound)
De Mound Dia (oder Jupiter LIII) ass ee vun de klenge Mounde vum Planéit Jupiter.
Entdeckung
Den Dia gouf de 5. Dezember 2000 vun den Astronome Scott S. Sheppard, David C. Jewitt, Yanga R. Fernández an Eugene A. Magnier entdeckt a krut déi virleefeg Bezeechnung S/2000 J 11. Den Objet konnt duerno allerdéngs laang Zäit net nees fonnt ginn an huet doropshin als verluer gegollt. Eréischt am September 2012 gouf d'Zeréckentdeckung vum S/2000 J 11 bekanntgemaach. De 7. Mäerz 2015 krut de Jupitermound säin offiziellen Numm Dia vun der I.A.U.. Den Numm Dia kënnt aus der mykenescher Mythologie an ass e weiblecht Géigestéck vum Zeus an an der griichescher Mythologie d'Fra vum Ixion.
Edith Schultze-Westrum
D'Edith Schultze-Westrum, gebuer als Edith Käthe Elisabeth Schultze-Westrum den 30. Dezember 1904 zu Mainz-Kastel a gestuerwen den 20. Mäerz 1981 zu München, war eng däitsch Schauspillerin. Si gouf och a verschiddene Filmer als Edith Schulze-Westrum gefouert.
Dia (Mound)
Bunndaten
Den Dia kreest an 274 Deeg an 10 Stonnen op enger mëttlerer Distanz vun 12.174.000 km ëm de Jupiter. D'Ëmlafbunn huet eng Exzentrizitéit vun 0,21 a steet 28,3° schréi géint de lokale Laplace-Plang, deen ongeféier mam Bunnplang vum Jupiter zesummefält.
Edith Schultze-Westrum
Zanter 1926 ass si am Theater opgetrueden. No engem éischte Film am Joer 1932 huet et bis 1948 gedauert ier si erëm Rollen am Kino krut.
Dia (Mound)
Bunndaten
Wéinst senge Bunneegenschafte gëtt den Dia zu der Himalia-Grupp gezielt, genannt nom Jupitermound Himalia.
Physikalesch Daten
Den Dia huet en Duerchmiesser vun zirka 4 km. Seng Dicht gëtt op 2,6 g/cm³ geschat. E besteet warscheinlech aus Silikatgestengs an huet eng ganz däischter Uewerfläch mat enger Albedo vun 0,04, d. h., nëmme 4 % vum agestraalte Sonneliicht gi reflektéiert. Seng visuell Magnitude ass 22,4m.
Jessica Birkel
Vun 2006 bis 2018 huet d'Birkel 40-mol an der lëtzebuergescher Dammefoussballnationalekipp gespillt, an huet 7 Goler geschoss.
Filmregisseur
E Filmregisseur, och nach Realisateur genannt, ass d'Persoun, déi d'kënschtleresch Leedung bei der Ausféierung vun engem Filmprojet huet. Si dirigéiert de Filmprozess, gëtt de Schauspiller Instruktiounen, iwwerwaacht den Dekor an d'Kostümer an all aner Funktiounen, déi fir d'Dréiaarbechten néideg sinn.
Mee och scho virun den Dréiaarbechte ass de Regisseur a villen Aspekter mat agebonnen, esou beim Casting vun de Schauspiller an dem Rekrutéiere vun den Techniker, oder der Fäerdegstellung vum Dréibuch.
Sinéad O'Connor
D'Sinéad Marie-Bernarde Aoibheann O’Connor ([]), gebuer den 8. Dezember 1966 zu Dublin a gestuerwen de 26. Juli 2023 zu London, och bekannt als Magda Davitt, Shuhada’ Davitt a Shuhada’ Sadaqat, war eng iresch Musekerin a Sängerin.
Si hat 1990 en internationale Succès mat hirer Interpretatioun vum Prince sengem Lidd Nothing Compares 2 U. Den Album, wou et drop war, I Do Not Want What I Haven’t Got, gouf iwwer siwemilliounemol verkaaft.